CELEX: E2007P0011
Language: hu
Date: 2007-12-19 00:00:00
Title: A Borgarting lagmannsrett tanácsadói vélemény iránti kérelme az EFTA-Bírósághoz az Olga Rindal kontra a Külföldi Kezelések Mentességi és Fellebbviteli Tanácsa által képviselt Norvég Állam ügyben (E-11/07. sz. ügy)

8.5.2008   
            
            
               HU
            
            
               Az Európai Unió Hivatalos Lapja
            
            
               C 113/15
            
         A Borgarting lagmannsrett tanácsadói vélemény iránti kérelme az EFTA-Bírósághoz az Olga Rindal kontra a Külföldi Kezelések Mentességi és Fellebbviteli Tanácsa által képviselt Norvég Állam ügyben
   (E-11/07. sz. ügy)
   (2008/C 113/12)
   A Borgarting lagmannsret (Borgartingi Fellebbviteli Bíróság) 2007. december 14-i, a Bíróság Hivatalához 2007. december 19-én beérkezett levelében tanácsadói vélemény iránti kérelmet nyújtott be az EFTA-Bírósághoz az Olga Rindal kontra a Külföldi Kezelések Mentességi és Fellebbviteli Tanácsa által képviselt Norvég Állam ügyben, az alábbi kérdéseket illetően:
   
               1.
            
            
               Összeegyeztethető-e az EGT-megállapodás 36. és 37. cikkével, valamint az 1408/71/EGK tanácsi rendelet 22. cikkével a nemzetközi orvostudomány szerint kísérleti vagy tesztkezelésnek minősülő külföldi gyógykezelés költségei fedezésének visszautasítása, amennyiben ilyen jellegű kezelésre a lakóhely szerint államban nincs jogosultság?
            
         
               2.
            
            
               Van-e jelentősége az 1. kérdésre adott válasz szempontjából annak, hogy maga a gyógykezelés módja nemzetközileg elismert és dokumentált, viszont csak a szóban forgó beteg rendelkezésére álló javaslattól eltérő, más orvosi javaslatokra vonatkozik?
            
         
               3.
            
            
               Összeegyeztethető-e az EGT-megállapodás 36. és 37. cikkével külföldi kórházi kezelés költségei fedezésének visszautasítása, amennyiben a beteg a lakóhely szerinti államban megfelelő egészségügyi ellátásra irányuló ajánlatot kaphat, amelyet az elfogadott nemzetközi módszerek szerint orvosilag igazolható határidőn belül értékelnek?
               Van-e jelentősége a 3. kérdésre adott válasz szempontjából annak, hogy az ilyen jellegű költségek fedezése még akkor is visszautasítható, ha a külföldi gyógykezelés valószínűleg magasabb szintűnek minősül, mint a lakóhely szerinti államban biztosított gyógykezelés?
            
         
               4.
            
            
               Van-e jelentősége a fenti kérdésekre adott válaszokat illetően a következőknek:
               
                           a)
                        
                        
                           a lakóhely szerinti állam tulajdonképpen nem biztosít olyan gyógykezelést, amelyet a beteg külföldön kapott?
                        
                     
                           b)
                        
                        
                           a betegnek tulajdonképpen nem ajánlották fel a megfelelő gyógykezelésnek tekinthető kérdéses gyógykezelést a lakóhely szerinti államban?
                        
                     
                           c)
                        
                        
                           a beteget megvizsgálták a lakóhely szerinti államban, viszont további műtéti beavatkozást nem ajánlottak fel neki, mivel úgy vélték, hogy a beteg nem tesz szert bizonyított haszonra a kezelésből?
                        
                     
                           d)
                        
                        
                           a külföldi gyógykezelés valójában a beteg egészségi állapotának javulásához vezetett?